Ašarinis (ežeras Seinų vls.)
Ašarinis (lenk. jezioro Aszaryn arba jezioro Aszarynis) – rininis ežeras šiaurės Lenkijoje: Palenkės vaivadijos Seinų apskrities Seinų valsčiuje. Ežero pavadinimas siejamas ne su žodžiu ašara, bet su tarmiškai ištartu žodžiu ešerinis. Šiuo pavadinimu ežeras minimas ir 1880–1902 m. išleistame Lenkijos Karalystės ir kitų slavų kraštų geografiniame žodyne. Tyvuliuoja prie kelio Beržalapiai–Berznykas. Vandens paviršiaus altitudė – 127.7 m v. j. l. Pietinė jo dalis įeina į Augustavo girią. Didž. plotis – 235 m, didž. ilgis – 1000 m. Ežere gerai veisiasi ešeriai.